કપુરાઇ ચોકડી પાસેથી પસાર થઇ રહેલી રાજસ્થાન પાસિંગની એક ટ્રકને અટકાવી તેની તપાસ કરવામાં આવતાં તેમાંથી રૂા.20,25,600ની કિંમતની 5064 વિદેશી દારૂની બોટલ મળી આવી હતી. પોલીસે ટ્રક ડ્રાઇવર સહિત બે શખ્સની ધરપકડ કરી ટ્રક અને દારૂ તેમજ મોબાઇલ ફોન મળી કુલ રૂા.32,35,100નો મુદ્દામાલ કબજે કર્યો હતો. આજે બન્ને આરોપીને અદાલત સમક્ષ રજૂ કરી તપાસ અધિકારીએ રિમાન્ડની માંગણી કરતાં જ્યુ.મેજિ.એ બન્ને આરોપીના ત્રણ દિવસના રિમાન્ડ મંજૂર કર્યા હતા.